अजमेर. सावित्री कॉलेज में पढ़ने वाली एक छात्रा गत सोमवार से लापता है। छात्रा के परिजन ने संदिग्ध लोगों के खिलाफ छात्रा को बहला-फुसलाकर भगा ले जाने का आरोप लगाकर सिविल लाइन थाने में मुकदमा दर्ज कराया है, पुलिस मामले की जांच कर रही है।
पुलिस सूत्रों ने बताया कि लोहागल निवासी छात्रा के पिता ने बुधवार को थाने को लिखित शिकायत दी है कि उसकी पुत्री सावित्री कॉलेज में अध्ययन करती है। गत 21 दिसंबर को सुबह घर से कॉलेज जाने के लिए निकली थी, लेकिन शाम तक घर नहीं लौटी। वे दूसरे दिन कॉलेज पहुंचे तो पता चला कि उनकी पुत्री सोमवार को कॉलेज ही नहीं आई थी।
पुलिस के अनुसार लापता छात्रा के पिता ने आशंका व्यक्त की है कि उसकी पुत्री को भूपेन्द्र उर्फ भागचंद, पूरण तथा सुमन बहला व फुसलाकर भगाकर ले गए। पुलिस ने छात्रा के पिता की शिकायत पर आरोपी भूपेंद्र उर्फ भागचंद, पूरण तथा सुमन के खिलाफ 363,366 व 120 के तहत मुकदमा दर्ज कर छात्रा व आरोपियों की तलाश शुरू कर दी।
hin_Deva hin_Deva hin_Deva